Държавен вестник, бр. 23, 2018 г., стр. 91

БРОЙ  23	
Д Ъ Р Ж А В Е Н  В Е С Т Н И К 	
СТР.  91  
под диспансерен контрол от медицинската служба/личния лекар и паразитолог. След изтичане на срока и без настъпили 
усложнения освидетелстваните са годни по всички графи.
Педикулоза, акаридоза и други инфестации (В85-В89)
Решенията са дадени в табличната част.
Последици от инфекциозни и паразитни болести (В90- В94)
Решенията са дадени в табличната част.
Клас II. Hовообразувания (С00-Д48)
Злокачествени новообразувания (С00-С97)
Решенията са дадени в табличната част.
Hовообразувания in situ (D00-D09)
Решенията са дадени в табличната част.
При отсъствие на метастази или рецидив след лечение на базоцелуларен карцином (С44) или карцином на кожата in situ 
(D04) освидетелстваните по графи 1 и 6  са негодни, а по останалите графи са годни, ако след операцията ръбците не 
ограничават движенията, затрудняват говора и носенето на летателното облекло и снаряжението.
Доброкачествени новообразувания (D10-D36)
Когато големината и локализацията на доброкачествените тумори затрудняват в значителна степен движението, намаляват 
здравината на костта и са предпоставка за патологични фрактури или пречат на носенето на униформено облекло и 
летателно снаряжение, случаите се подвеждат по буква „а“.
Решенията са дадени в табличната част.
D25 Лейомиом на матката.
 Освидетелствани с установена миома, която увеличава големината на матката над III лунарен месец (м.л. III), води до 
клинична изява (тазова болка, мено-метрорагии, смущение в микцията и дефекацията, нарушения в репродуктивната 
функция), субмукозна миома и myoma nascens, са негодни по графи 1 и 6, а по останалите графи подлежат на оперативно 
лечение. При добър резултат от проведеното лечение (без случаите с извършена и двустранна аднексектомия) 
освидетелстваните се решават като годни. 
  Освидетелствани с установена лейомиома, която не води до клинична изява, не увеличава големината на матката повече 
от м.л.III и не са субмукозни, подлежат на АГ контрол на 1 година, като по графи 1 и 6 са негодни, а по останалите графи 
са годни.
  Освидетелствани с установена лейомиома, която не води до клинична изява, не увеличава големината на матката и не са 
субмукозни, се решават като годни по всички графи.
D27 Доброкачествено новообразувание на яйчника.
 Освидетелствани с установени доброкачествени новообразувания на яйчника са негодни по графи 1 и 6, а по останалите 
графи подлежат на оперативно лечение. При проведено лечение с добър резултат са годни.  
Hовообразувания с неoпределен или неизвестен характер (D37-D48)
След клинично уточняване годността се решава по съответстващата на основното заболяване рубрика.
Решенията са дадени в табличната част.
Клас III.	Болести на кръвта, кръвотворните органи и отделни нарушения, включващи имунния механизъм 
(D50-D89)
При установени заболявания от Клас III да се имат предвид следните референтни стойности на хемоглобина: мъже от 
130 г/л до 180 г/л; жени от 120 г/л до 160 г/л.
Анемии, свързани с храненето (D50-D53)
Тук спадат: желязонедоимъчна анемия, витамин В12 – недоимъчна анемия, фолиевонедоимъчна анемия и други.
Решенията са дадени в табличната част.
Хемолитични анемии (D55-D59)
Тук спадат: анемия, дължаща се на ензимни нарушения, таласемия, сърповидноклетъчни нарушения и други.
D 56.3 Таласемия 
Освидетелстваните с установено носителство на признака на таласемия са годни по всички графи.
Освидетелстваните с установена констелация: хемоглобин под 130 г/л за мъже и под 120 г/л за жени, среден обем на 
еритроцитите (МСV) под долна референтна граница, еритроцити в норма или повишени се изследват видове хемоглобини. 
Изследва се и серумно желязо, прави се задължително ехография на черен дроб, слезка и бъбреци.
При доказана хетерозиготна бета-таласемия освидетелстваните по графи 1 и 6  са негодни, а по останалите  графи се 
решават по чл. 7.
При доказана хомозиготна бета-таласемия освидетелстваните по всички графи са негодни.
Решенията са дадени в табличната част.
Апластични и други анемии (D60-D64)
Решенията са дадени в табличната част.
Нарушения на съсирването на кръвта, пурпура и други хеморагични състояния (D65-D69)
(D65-D68) Нарушения на съсирването на кръвта.
Решенията са дадени в табличната част.
(D69) Пурпура и други хеморагични състояния.
Решенията са дадени в табличната част.
Други болести на кръвта и кръвотворните органи (D70-D77)
Тук спадат: агранулоцитоза, болести на далака, есенциална тромбоцитоза и други.
Решенията са дадени в табличната част.
Други нарушения, включващи имунния механизъм (D80-D89)
Тук спадат: саркоидоза, имунодефицит с преобладаващ недостиг на антитела и други имунодефицити.
Решенията са дадени в табличната част.